Jeremy Allen White

Articles with hCards
Jeremy Allen White (sündinud 17. veebruar 1991) on Ameerika Ühendriikide näitleja. Tema kõige tuntumateks rollideks on Showtime’i komöödia-draamasarja "Shameless" (2011–2021) Lip Gallagher ja Hulu komöödia-draamasarja “The Bear" (2022. aastast) peakokk Carmen “Carmy” Berzatto. Viimase eest nomineeriti ta Emmy teleauhinnale parima meespeaosatäitja eest komöödiaseriaalis ning võitis Kuldgloobuse ja USA Ekraaninäitlejate Gildi auhinna.

White on üles astunud põnevussarjas "Homecoming" (2018) ja filmides "Afterschool" (2008), "Kaksteist" (2010), "Bad Turn Worse" (2013), "After Everything" (2018), "Puhkemaja" (2020) ja "Fremont" (2023).

Lapsepõlv 
Jeremy Allen White sündis New Yorgi Brooklyni linnaosas 17. veebruaril 1991.  

Algkoolis oli ta tantsija, esinedes balleti, jazztantsu ja stepptantsuga. 13-aastaselt uue tantsutrupiga liitudes muutis ta meelt ning otsustas näitlemisega tegeleda. Ta õppis Manhattani professionaalsete etenduskunstide koolis.

Karjäär 
White sai oma esimesed näitlejarollid 2006. aastal filmis "Beautiful Ohio" ja seriaalis "Conviction". 

2011. aastal sai ta oma läbimurderolli Phillip "Lip" Gallagher'ina Showtime'i seriaalis "Shameless".

2018. aastal astus ta üles sarjas "Homecoming".

2022. aastal sai White peaosa Hulu seriaalis "The Bear", kus ta mängib problemaatilist, kuid geniaalset New Yorgi kokka Carmen "Carmy" Berzattot, kes naaseb oma kodulinna Chicagosse, et päästa oma surnud venna ebaõnnestunud restoran. Rolli jaoks valmistumiseks käis ta koos oma kaasnäitleja Ayo Edebiriga kokanduskursustel. Rolli eest võitis White USA filmikriitikute teleauhinna, Kuldgloobuse auhinna ja USA Ekraaninäitlejate Gildi auhinna. Samuti oli ta nomineeritud Emmy teleauhinnale parima meespeaosatäitja eest komöödiaseriaalis.

Isiklikku 
White abiellus näitlejanna Addison Timliniga 18. oktoobril 2019. Neil on kaks ühist tütart.  

Timlin esitas White'ile abielulahutuse avalduse 2023. aasta mais.

Viited 

Sündinud 1991
Ameerika ühendriikide näitlejad